Plijet e oa gant sevel ur skeudenn marcheger (kasketenn griz gant ul linenn ruz, gouriz melen, pluennoù ouzh an tog, bleunioù ruz ouzh e unwisk, ha four-kologn evit ar chwezh-vat), met sirius e oa en e garg ar pezh a lakas anezhañ da vezañ lagad ha divskouarn ar jeneral kengevreet Robert E. Lee. Ur skouer e oa deuet da vezañ evit soudarded ar Su: ur soudard ampart, un den bourchiz (gwisket cheuch, seven, gant deskamant) betek beg e ivinoù. Klasket en devoa e-pad e holl vuhez soudard bezañ marcheg ar Su, kadour ampart met gant truez evit e enebourien trechet.